The Catlins

LokoNaciono: Nova-ZelandoInsulo: Sudal InsuloStatistikihabitantaro: cirkume 1.200 (2001)Areo: 1.900 km²LokoLatitudo: 46° 30' SLongitudo: 169° 30' EAdministradoRegioni: Otago e SouthlandDistrikti:Clutha Districto e Southland DistrictoPrecipua urbeti e habiteyi: Owaka, Waikawa, Kaka Point, FortroseGuverneriala loko: Clutha-Southland40px
The Catlins (ofte nomizita The Catlins Coast) esas areo en la sudestala rivo di la Sudal Insulo di Nova-Zelando, inter Balclutha e Invercargill, alonge la bordo inter la regioni Otago e Southland. La areo jacas alonge la suda rivo di la Sudal Insulo; la maxim suda punto di Sudal Insulo, Slope Point, jacas en la sudwesta Catlins.

La Catlins esas areo robusta kun mikra habitantaro, famoza pro sua bela rivala lando e densa mez-varma pluvala foresto, ambe kun multa tipi di uceli danjerigita. Sua loko expozita ofte igis fevoroza vetoro e granda ondi en la maro, e do esas tre atraktiva ad ondo-trovisti.

Ekoturismo nun esas kreskanta ekonomial agado, qua olim precipua uzesis por farmar e peskar. La altra industrii di baleno-kaptado e forest-kultivado mortabas. Nun en ta regiono nur 1200 personi habitas, multa ek li en la habiteyo di Owaka.

Geografio
La areo di la Catlins kovras aproxime 1900 km² ed esas triangulo, extensante admaxime 50 km aden la lando ed alonge rivero por 90 km. En la norwesta e westa parti esas la komenco di du granda fluvii, da fluvio Clutha an la nordesto e la fluvio Mataura an la westo. Norde e nordweste, la kolini kun multa mikra arbori divenas ruro bona por agrokultivo, plu dolcigita da mikra riveri, exemple la rivero Pomahaka.

La Catlins havas robusta e bela rivo.

La maxim suda parto di la Sudal Insulo, Slope Point, esas proxime a la maxim sudwesta parto di la Catlins. Plu weste jacas Waipapa Point, ofte pensata kom la bordo di la regiono di la Catlins. Tamen, la westa bordo ne esas bone-definigita, ed altra defini exkluzas Slope Point. Peat (1998), p. 7.

Plu proxime a la centro di la Catlins esas kelka paralela kolinari separigita da la vali di la Owaka, Catlins e Tahakopa Riveri, qui omna fluas sudeste aden la Pacifika Oceano.

La maxim alta punto en la Catlins esas Monto Pye, kun 720 m di altajo, jacante 25 km nord-nordeste de Waikawa e proxime a la komenco di la Mokoreta Rivero; ol montras parto di la boro di Otago-Southland. Altra facile videbla monti plu kam 600 m inkluzas Monto Rosebery, Catlins Cone, Monto Tautuku, e Ajax Hill. 

Plura mikra lagi esas en la Catlins, note bela Lago Wilkie proxime a la Tautuku Peninsulo. Catlins Lago, proxime a Owaka, fakte esas la mareo-estuario di la Catlins Rivero.

La rivo di la Catlins esas savata pro esar danjeroza, e tre multa navi sinkabas hike. 

Habitantaro e demografio
La habitantaro di la areo di la Catlins esas tre mikra, aproxime 1.200 personi. Preske omnu habitas proxim la antea voyo di la statala voyo di Nova-Zelando, o en nombroza rivala habiteyi, preske omna kun min kam 50 habitanti.

La maxim granda urbeto en la Catlins, Owaka, havas cirkume 400 habitanti. Segun la kontado di 2001, l'oficala habitantaro esas 366. Owaka Rural Centre Community Profile Vidita ye la 31ma di marto 2006. Ol jacas 35 km sudweste de Balclutha. Altra habiteyi mencioninda esas Kaka Point (habitanti: 150), Waikawa e Fortrose, qua jacas an la westa punto di la Catlins a la estuario di la rivero Mataura.

En 1926 la habitantaro esis cirkume 2700 personi.

Preske omnu olim esas Europani, 94.2% ek omna habitanti. En la regiono Otago esas 93.7% ed en Nova-Zelando la procento esas 80.1%. La mezavalora revenuo esas plu mikra kam altra parti di la lando, ma chomeso esas nur 3.2%, komparante a 7.5% por la resta di Nova-Zelando. ibid. Retrieved March 31, 2006.

Referi
(omno en la Angla)
Bishop, D.G., and Turnbull, I.M. (compilers) (1996). Geology of the Dunedin Area. Lower Hutt, NZ: Institute of Geological & Nuclear Sciences. ISBN 0-478-09521-X.
Buckingham, R., and Hall-Jones, J. (1985). The Catlins. Invercargill: Department of Conservation. ISBN 0-477-05758-6.
Catlins Walks and Tracks Information (1993). Owaka: Department of Conservation/Te Papa Atawhai.
Dann, C., and Peat, N. (1989). Dunedin, North and South Otago. Wellington: GP Books. ISBN 9-780477-014380.
Fraser, B. (ed) (1986). The New Zealand Book of Events. Auckland: Reed Methuen. ISBN 0-474-00123-7.
Kirkpatrick, R. (1999). Bateman Contemporary Atlas of New Zealand: The Shapes of Our Nation. Auckland: David Bateman Ltd. ISBN 1-86953-408-5. 
Peat, N. (1998). The Catlins and the Southern Scenic Route. Dunedin: University of Otago Press. ISBN 1-877-13342-6.
Reed, A.W. (1975). Place Names of New Zealand. Wellington: A.H. & A.W. Reed. ISBN 0-589-00933-8.
Tyrrell, A.R. (1989). Catlins Pioneering. Dunedin: Otago Heritage Books. ISBN 0-473-07935-6.

Noti

Extera ligili
Catlins Promotions Asociuro
Southern Scenic Route informajo (pdf) e mapo (Department of Conservation)

Catlins